የአግዋ ፎረም ከነሐሴ 3 እስከ 7 እንደሚካሄድ ተገለፀ
– በኢትዮጵያ ለመጀመሪያ ጊዜ ከነሐሴ 3 እስከ 7 ድረስ የሚካሄደው 12ኛው የአግዋ ፎረም የሰብ ሰሀራን አፍሪካ ሀገራት የርስ በርስ ትስስርን እንደሚያጠናክር አስታወቀ።በሚኒስቴሩ የኮርፖሬት ኮሚኒኬሽን ዳይሬክቶሬት ዳይሬክተር አቶ አማከለ ይማም  ዛሬ ለዋልታ ኢንፎርሜሽን ማዕከል እንደገለጹት፤ ፎረሙ የአግዋ ተጠቃሚ የሆኑ አገሮች ምርቶቻቸውን ለማስተዋወቅና የቴክኖሎጂ ሽግግር ለመፍጠር ይረዳል።በፎረሙ ላይም የግሉ ዘርፍ፣ የሲቪል ማህበራት፣ የተለያዩ ሀገራት ሚኒስትሮችና ስራ ፈጣሪ የሆኑ ሴቶች የሚያካሂዱት ፎረም እንደሚጠበቅ ተናግረዋል።በተለይም ነሐሴ 6 እና 7 የተለያዩ ሀገራት ሚኒስትሮች የሚያካሂዱት ፎረም እንደሚኖር ተናግረዋል።በፎረሙ መሳተፍ የሚፈልጉ አካላትም የሚጠበቅባቸውን መስፍርት በማሟላት ከነገ በስቲያ ጀምሮ በቀጥታ የድህረ ገፅ ምዝገባ እንደሚጀመር ገልፀው፤ ፎረሙ በታቀደለት ጊዜ ውስጥ በተሳካ ሁኔታ እንዲጠናቀቅ ኮሚቴ በማቋቋም ዝግጅት እየተካሄደ መሆኑንም አቶ አማከለ ገልፀዋል።አግዋ የአሜሪካን መንግስት እ.ኤ.አ በ2000 ባደረገው ውሳኔ ከሰሀራ በታች ያሉ የአፍሪካ ሀገራት ምርቶቻቸውን ወደ አሜሪካ ገበያ ከኮታና ታሪፍ ነፃ ማስገባት እንዲችሉ የተሰጠ የገበያ ዕድል መሆኑን አቶ አማከለ መናገራቸውን ዋልታ ኢንፎርሜሽን ማዕከል ዘግቧል።